 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Suceava** |

**RAPORT SINTEZĂ**

**privind activitatea desfăşurată de A.P.M. Suceava în anul 2016**

APM Suceava este instituţie publică cu personalitate juridică, aflată în subordinea Agenţiei Naţionale pentru Protecţia Mediului (ANPM), cu statut de serviciu public deconcentrat, finanţată de la bugetul de stat, care îndeplineşte la nivel judeţean atribuţii de implementare a strategiilor şi legislaţiei în domeniul protecţiei mediului. Structura organizatorică, rolul şi atribuţiile APM, în 2016, au fost aceleaşi ca şi în anul 2015, cu o singură excepție: Domeniul *Evaluare adecvată* din cadrul Serv. Avize, Acorduri, Autorizații a fost transferat la Serv. Calitatea Factorilor de Mediu în cadrul Domeniului Biodiversitate.

**Situaţia realizării obiectivelor/acţiunilor din planul de acţiuni al APM Suceava pt. realizarea în judeţ a obiectivelor cuprinse în Programul de Guvernare pe anul 2016 – capitolul MEDIU**

În Planul de acţiuni al APM Suceava pt. realizarea în judeţ a Programului de dezvoltare economică şi socială a jud. Suceava, întocmit pe baza Programului de Guvernare 2013-2016 – Cap. Mediu, au fost stabilite ca obiective:

* Îmbunătăţirea şi extinderea sistemului naţional de monitorizare a calităţii aerului
* Monitorizarea implementării Programului de gestionare a calităţii aerului în municipiul Suceava la pulberi în suspensie PM10 şi a nivelului de zgomot urban
* Combaterea schimbărilor climatice şi controlul poluării industriale
* Conservarea biodiversităţii şi utilizarea durabilă a componentelor sale
* Managementul deşeurilor şi substanţelor periculoase
* Protecţia solului şi a subsolului
* Întărirea colaborării cu instituţiile de învăţământ, ONG-uri, autorităţi publice şi mass-media locală
* Dinamizarea acţiunilor de informare/conştientizare cu privire la problemele actuale de mediu
* Dinamizarea activităţii de relaţii cu publicul conform legislaţiei în vigoare
* Asigurarea unei mai mari transparenţe a procesului de luare a deciziei
* Modernizarea şi întărirea capacităţii administrative în domeniul mediului

**Principalele activităţi desfăşurate de APM Suceava în anul 2016**

În Domeniul reglementării activităţilor pe linie de protecţia mediului, s-a urmărit aplicarea legislaţiei de mediu în vigoare şi a procedurilor specifice prevăzute în legislaţia EIA (H.G. nr. 445/2009, Ordin nr.135/2010 etc.), SEA (H.G. nr.1076/2004), Ordin nr.1798/2007 etc. Activitatea desfăşurată în anul 2016, comparativ cu anii 2014-2015, este prezentată sintetic în tabelul următor:

| Nr. crt. | Denumirea activităţii | Realizat2014 | Realizat2015 | Realizat2016 |
| --- | --- | --- | --- | --- |
| 1 | Autorizaţii de mediu | 364 | 412 | 326 |
| 2 | Autorizaţii integrate de mediu | 0 | 2 | 0 |
| 3 | Autorizaţii de mediu revizuite | 213 | 338 | 460 |
| 4 | Autorizaţii integrate de mediu revizuite | 2 | 0 | 2 |
| 5 | Acorduri de mediu | 1 | 0 | 0 |
| 6 | Clasarea notificării  | 3185 | 3635 | 4402 |
| 7 | Decizia de evaluare inițială | 100 | 158 | 143 |
| 8 | Decizia etapei de încadrare  | 94 | 106 | 112 |
| 9 | Decizii transfer autorizaţii  | 25 | 22 | 34 |
| 10 | Întruniri Comisie de Analiză Tehnică şi CSC | 21 | 20 | 21/21 |
| 11 | Dezbateri publice  | 13 | 8 | 6 |
| 12 | Număr ședințe Grup de Lucru | 12 | 6 | 5 |
| 13 | Avize de mediu şi decizii- planuri şi programe | 69 | 69 | 66 |
| 14 | Aviz Natura 2000 | 10 | 12 | 15 |
| 15 | Notificări suspendare autorizaţii de mediu | 0 | 3 | 1 |

În Domeniul Deşeuri, s-au realizat următoarele activităţi mai importante:

- s-au transmis la ANPM rapoartele periodice privind lista operatorilor economici autorizaţi să desfăşoare activităţi de colectare a bateriilor și acumulatorilor, lista operatorilor economici autorizaţi pentru colectarea/valorificarea/reciclarea vehiculelor scoase din uz (VSU) şi s-a demarat colectarea de date pentru Raportarea VSU 2015;

- s-a finalizat validarea datelor introduse de operatorii economici în aplicaţia naţională Sistem Integrat de Mediu (SIM), pentru următoarele subdomenii şi ani de referinţă: Statistica deşeurilor (anul 2014), VSU( anul 2014), Uleiuri uzate (2013), PCB-uri (anul 2014), Ambalaje (anul 2014);

- s-a început introducerea de către operatorii economici, în aplicaţia SIM, a datelor referitoare la gestionarea deşeurilor pentru următoarele subdomenii şi ani de referinţă: Statistica deşeurilor (2015) și Uleiuri uzate (2014);

- s-au completat informaţiile aferente judeţului Suceava, în baza naţională de date privind gestionarea DEEE în anul 2015;

**Principala problemă** existentă în judeţ cu privire la gestionarea deşeurilor municipale este cauzată de lipsa depozitelor ecologice pentru deşeuri şi întârzierea realizării si punerii in functiune a Sistemului de Management Integrat al Deşeurilor. Astfel, la ora actuală sunt cinci platforme de stocare temporară autorizate în judeţul Suceava. Deşeurile care sunt depozitate temporar în aceste amplasamente, vor trebui transportate la depozitele ecologice de deşeuri Moara şi Pojorâta, imediat ce acestea vor deveni funcţionale,ceea ce ar necesita fonduri importante despre care nu se cunoaste de unde vor proveni!!!

În Domeniul Chimicale, s-a finalizat:

- introducerea în SIM a informaţiilor referitoare la Regulamentul nr. 1907/2006/CE (REACH) privind clasificarea, ambalarea şi etichetarea substanţelor chimice periculoase aferente anilor 2014,2015;

- introducerea în SIM a informaţiilor privind substanţele care epuizează stratul de ozon (Regulamentul Parlamentului European şi Consiliului 1005/2009) şi anumite gaze fluorurate cu efect de seră (Regulamentul CE nr. 842/2006), aferente anului 2015**.**

În domeniul Biodiversitate, arii protejate, s-au realizat următoarele activităţi principale:

- s-au emis 54 autorizații *conf. Ord. 410/11.04.2008 pentru aprobarea Procedurii de autorizare a activităților de recoltare, capturare și/sau achiziție și/sau comercializare, pe teritoriul național sau la export, a florilor de mină, a fosilelor de plante si fosilelor de animale vertebrate si nevertebrate, precum si a plantelor si animalelor din flora si, respectiv, fauna sălbatice și a importului acestora.*

*-* s-au emis 74 autorizații de mediu pentru activitatea de exploatare forestieră, *conf. Ord. 1798/2007 pentru aprobarea Procedurii de emitere a autorizației de mediu;*

- s-au emis 99 puncte de vedere referitoare la implementarea unor proiecte în situri Natura 2000;

- 68 avize pentru tăieri arbori;

- s-au efectuat 20 controale în rezervaţiile naturale şi siturile Natura 2000 şi 2 controale la parcul zoologic şi grădina zoologică din judeţul Suceava (Ilişeşti şi respectiv Rădăuţi).

- s-a aprobat de către Ministerul Mediului, Apelor și Pădurilor desemnarea unui nou sit de importanță comunitară ROSCI0371 Cumpărătura, precum și extinderea a două situri de protecție avifaunistică ROSPA0064 Lacurile Fălticeni și ROSPA0083 Munții Rarău-Giumalău.

APM Suceava are încheiate convenţiile de custodie: Conveția de custodie nr. 0186/14.07.2010 şi Actul adiţional nr. 3/29.12.2015 de prelungire cu 5 ani a acesteia pentru situl Natura 2000 şi rezervaţia inclusă ROSCI0082 Fâneţele seculare Ponoare; Convenţia de custodie nr. 0185/14.07.2010 şi Actul adiţional nr. 3/ 29.12.2015 de prelungire cu 5 ani a acesteia pentru situl Natura 2000 şi rezervaţia inclusă ROSCI0081 Fâneţele seculare Frumoasa. Planurile de management au fost elaborate prin proiect aplicat în cadrul POS Mediu, Axa prioritară 4 - Implementarea sistemelor adecvate de management pentru protecţia naturii, Sesiunea a IV-a. Cadrul legal pentru managementul ariilor naturale al căror custode este APM Suceava, este reprezentat de: Ordinul MMAP nr. 344/2016 privind aprobarea Planului de management al sitului „Fâneţele seculare Ponoare” şi Ordinul MMAP nr. 345/2016 privind aprobarea Planului de management al sitului „Fâneţele seculare Frumoasa”.

Ca obligaţii de custode, conform măsurilor de management din cele două Planuri, au fost derulate următoarele activităţi:

- Completarea, prin observaţii de teren, a Fişelor de monitorizare a speciilor şi habitatelor de interes conservativ din cele două arii naturale protejate, în concordanţă cu cerinţele de raportare specificate la art. 15 din Directiva Habitate;

- Încheierea de protocoale de colaborare cu administraţiile publice locale pe teritoriul cărora se află ariile naturale protejate;

- Promovarea valorii ecosistemelor naturale din cele două arii naturale la evenimentele organizate de către APM Suceava cu prilejul zilelor specifice din calendarul ecologic;

- Derulareain anul 2016, în calitate de partener al Fundaţiei „Club Speo Bucovina” al proiectului: „Partener pentru ariile protejate – Fâneţele seculare Ponoare şi Fâneţele seculare Frumoasa”. Proiectul a fost finanţat de către Fundaţia pentru Parteneriat Miercurea Ciuc şi MOL România. Obiectivele proiectului: implicarea a 100 elevi şi 6 profesori din cadrul clubului Ranger Junior din comunităţile Bosanci, Moara, Ipoteşti într-un program cu caracter educativ pentru explorare, cunoaştere şi protecţie a ariilor protejate; promovarea ariilor protejate Fâneţele seculare Ponoare şi Fâneţele seculare Frumoasa prin 3 panouri cu fotografii în cele 3 şcoli şi organizarea a 2 evenimente în comunităţile şcolare din comunele Bosanci, Moara şi Ipoteşti cu participarea a 300 elevi, 6 profesori şi 30 părinţi;

- Au fost montate 3 panouri cu date despre valoarea ecosistemelor şi extrase din Regulamentele celor două arii naturale protejate;

- Dialog direct cu cetăţenii din zona siturilor Natura 2000 pentru protejarea speciilor şi habitatelor de interes conservativ;

- Colaborare cu Universitatea „Ştefan cel Mare” Suceava – Facultatea de Silvicultură în evaluarea ştiinţifică a valorii ecosistemelor din ariile naturale.

Un număr de 14 Planuri de management ale ariilor de protecţie specială avifaunistică şi situri de importanţă comunitară din judeţul Suceava au fost aprobate prin Ordine de ministru. Un număr de 15 situri Natura 2000 sunt preluate în custodie, la nivelul judeţului. Pentru ariile naturale protejate care nu au custode, APM Suceava, în calitate de autoritate competentă în domeniu a elaborat măsurile minime de conservare, care sunt postate pe site-ul instituţiei.

- au fost evaluate Rapoartele de activitate pentru anul 2015 elaborate de către custozii ariilor naturale din judeţul Suceava, şi transmise cu puncte de vedere către ANPM.

În Domeniul Sol, Subsol, a fost emisă H.G. nr. 683/2015 privind aprobarea Strategiei Naţionale şi a Planului Naţional pentru Gestionarea Siturilor Contaminate din România, care cuprinde lista siturilor contaminate/potenţial contaminate. A fost realizată baza de date în SIM.

În anul 2016 s-au monitorizat: calitatea mediului natural- sol, freatic, ape de suprafaţă în arealul siturilor potenţial contaminate precum şi lucrările de ecologizare din judeţul Suceava.

În ceea ce priveşte activitatea de inventariere şi monitorizare a siturilor contaminate:

Majoritatea acestor situri sunt rămase de la fostele activităţi miniere care şi-au încetat activitatea şi în urma cărora au rămas zone cu grave probleme de mediu: zona Călimani, zona Tarniţa – Ostra, zona Fundu Moldovei, zona Iacobeni – Ciocăneşti, zona Crucea (extragere minereuri radioactive) etc.

Numai din industria minieră, în judeţ există 71 perimetre miniere cu activitate sistată, din care 4 unităţi de preparare a substanţelor minerale utile cu suprafeţe de teren afectate de depozitările de steril- halde de steril şi iazuri de decantare.

În Domeniul Programe, Proiecte, APM Suceava a participat, prin specialiştii săi incluşi în grupuri de lucru, la derularea unor proiecte ale Primăriei Municipiului Suceava, şi anume: “ Freight Tails Action Planning Network- Soluții logistice inovatoare pentru transportul și distribuția de marfă” și “ SMART Impact-Soluții inovatoare pentru dezvoltarea instituțională durabilă”.

A.P.M. Suceava a participat cu reprezentant în Proiectul” Utilizarea experienței europene în combaterea eroziunii solului”, proiect implementat de Consiliul Județean Suceava.

 În Domeniul Dezvoltare Durabilă pe parcursul anului 2016 au fost monitorizate acțiunile cuprinse în Planul Local de Acţiune pentru Mediu (PLAM) al județului Suceava 2014-2017.

**Probleme întâmpinate:**

- lipsa legislației cu privire la aprobarea PLAM-urilor;

- greutăți în monitorizarea PLAM-ului datorită neaprobării acestuia și neînsușirii responsabilităților de monitorizare de către instituțiile care dețin informațiile necesare realizării/controlului acțiunilor din plan.

În Domeniul Laboratoare principalele activităţi şi realizări din anul 2016 au fost:

**- Monitorizarea calităţii aerului** s-a realizat în perioada de raportare în toate cele 4 staţii aparţinând RNMCA. Staţia SV2 de tip industrial din mun. Suceava a funcţionat doar începând cu data de 03.05.2016, când a fost repusă în funcţiune; aceasta fusese oprită temporar din luna ianuarie 2014, cu acceptul scris al MMSC, datorită numărului mare de echipamente defecte.

În anul 2016 s-au desfăşurat şi finalizat lucrările de revizie generală şi reparaţii şi lucrări de întreţinere preventivă în ultimele 3 luni din 2016, la staţiile SV1 şi SV2 din municipiul Suceava, în baza Acordului Cadru 999/2015 şi a contractelor subsecvente nr. 55/2015 şi respectiv nr. 11/2016 ale M.M.A.P. cu SC ORION EUROPE SRL. Ca urmare, s-a îmbunătăţit substanţial captura de date la staţiile SV1 şi SV2. Staţia EM3, neinclusă în contractele încheiate până în prezent de MM, ca şi staţia SV3, unde nu s-au derulat încă lucrările de revizie şi reparaţii la echipamentele de prelevare/măsurare, au funcţionat deficitar şi au avut pierderi mari de date.

În anul 2016 **nu** **au fost înregistrate depăşiri** **ale valorilor limită/ţintă** prevăzute de Legea 104/2011 pentru protecţia sănătăţii umane la poluanţii monitorizaţi, în niciuna dintre cele 4 staţii.

**- Monitorizarea calităţii precipitaţiilor** în punctul Sediu APM, fiind efectuate în total 221 determinări la probe de precipitaţii medii săptămânale.

**-** **Monitorizarea zgomotului urban** în 28 de puncte de monitorizare situate în principalele localităţi urbane ale judeţului. S-au realizat doar 84 din cele 112 măsurători planificate pe anul 2016, din motive de personal. S-au realizat şi măsurători la solicitarea unor clienţi externi.

**-** **Supravegherea radioactivităţii mediului**: s-au derulat programele stabilite/aprobate de ANPM, conform OM 1978/2010:

* programul standard (11 ore/zi) de supraveghere a radioactivităţii mediului, prin determinări ale activităţii beta globale la aerosoli, depuneri atmosferice, ape de suprafaţă, sol, vegetaţie şi prin monitorizarea continuă a debitului doză gamma absorbită în aer cu staţia automată amplasată în faţa sediului APM Suceava
* programul special de supraveghere a radioactivităţii mediului în zonele cu fond modificat antropic din judeţul Suceava (67 probe prelevate de ape de suprafaţă, sol şi vegetaţie la care s-a măsurat activitatea beta globală, la ape fiind măsurată şi activitatea alfa globală).

Toate probele planificate au fost prelevate, măsurate şi/sau pregătite şi trimise pentru determinări spectrometrice la alte laboratoare din RNSRM.

**- Efectuarea altor analize de laborator**, la solicitări de la clienţi externi (contra tarif) şi interni (serv. CFM din APM): probe de ape uzate, de suprafaţă şi subterane (520 analize), sol (112 analize), deşeuri şi levigate din deşeuri (1 analiză).

**Alte realizări în Domeniul Laboratoare** din anul 2016 sunt:

- Laboratorul APM Suceava este reacreditat RENAR (în al doilea ciclu de acreditare de 4 ani), cu certificatul nr. LI809, reînnoit în 22.07.2013 şi actualizat în 18.02.2016.

- S-au documentat noi proceduri ale laboratorului şi s-au modificat majoritatea celor existente, în scopul îmbunătăţirii acestora şi a adaptării lor la obiectivele de viitor ale laboratorului.

- S-au achiziţionat toate echipamentele de laborator incluse pe lista de investiţii pe anul 2016:

* o staţie meteo portabilă necesară pentru măsurarea parametrilor meteorologici din timpul măsurării nivelului de zgomot, conform cerinţelor din standardele în vigoare;
* un autosampler AS800 pentru cuptorul de grafit al spectrometrului cu absorbţie atomică Perkin Elmer, pentru înlocuirea celui care s-a defectat în martie 2016, necesar pentru măsurarea concentraţiilor foarte mici de metale din PM10, ape, sol, deşeuri, levigate;
* un prelevator portabil de poluanţi din aer (pentru prelevare formaldehidă în cazuri de reclamaţii, solicitare GNM etc., din zona limitrofă platformei EGGER Rădăuţi)

**Probleme întâmpinate**:

- Starea tehnică precară a staţiilor SV3 şi EM3, ceea ce a dus la capturi insuficiente sau la lipsă de date în anul 2016.

- Defectarea unui echipament necesar pentru analize de metale în urme din probe de pulberi PM10, ape, sol etc., acesta fiind înlocuit cu unul nou abia la finele lunii noiembrie 2016, timp în care nu s-au putut executa analize de acest tip;

- Deficitul de personal survenit în ultima parte a anului 2016, prin demisia unei persoane şi accidentarea alteia (care nu va reveni luni de zile la serviciu), care a afectat îndeosebi capabilitatea laboratorului în domeniul măsurare nivel de zgomot, ceea ce a dus nu doar la sistarea măsurătorilor de nivel de zgomot începând din luna octombrie 2016, dar şi la amânarea solicitării reacreditării laboratorului, deoarece se intenţiona în principal acreditarea pe acest domeniu.

În Domeniile evaluare calitate aer, sinteză şi rapoarte, principalele activităţi şi realizări au fost:

- Inventarul judeţean privind emisiile de poluanţi în atmosferă pe anul 2015, conform Ordinului 3299/2012, realizat prin intermediul aplicaţiei SIM „Inventare de emisii”, în care agenţii economici, primăriile, alte instituţii au raportat datele necesare estimării emisiilor în atmosferă din anul 2015.

- S-au întocmit, s-au transmis la ANPM, MMAP, Instituţia Prefectului şi s-au pus la dispoziţia publicului (după caz), rapoarte, informări, sinteze, printre care enumerăm:

* Buletinele zilnice de informare a publicului, pe site-ul APM Suceava;
* Informările lunare privind calitatea aerului, pe site-ul APM Suceava;
* Rapoarte lunare privind starea mediului, pe site-ul APM Suceava;
* Formatele anuale de sinteză privind calitatea aerului în anul 2015, către CECA-ANPM;
* Raportul anual privind calitatea aerului înconjurător în anul 2015, pe site-ul APM Suceava;
* Raportul anual privind starea mediului în judeţul Suceava în anul 2015, întocmit conform ghidului SOER, pe site-ul APM Suceava şi la ANPM;
* Fişa judeţului Suceava, lunar, către ANPM.
* Rapoarte lunare/trimestriale*,* către ANPM şi Instituţia Prefectului, privind stadiul de realizare a măsurilor din ,,*Planul de măsuri prioritare pentru anul 2016”* şi ,,*Restanţe din planurile de măsuri prioritare pentru intervalul 2009-2015’’*. În Planul de măsuri prioritare pentru perioada 2016-2018, respectiv la nivelul anului 2016 există o singură măsură aplicabilă APM Suceava, a cărei scadență este 31.12.2017, şi anume “Urmărirea conformării instalațiilor LCP cu o putere termică nominală mai mare de 500 MWt pt. care nu se aplică până la 31.12.2017 dispoziţiile art. 4, alin. (3) şi ale părţii A din anexa VI la Directiva 2001/80/CE, valorile limită ale emisiilor de oxizi de azot aplicabile de la 1 ianuarie 2016”, referitoare la SC Termica SA Suceava – CET pe huilă. SC TERMICA SA Suceava a comunicat însă APM Suceava, cu adresa nr. 9767/ 02.10.2015, că prin Sentința Instanței Tribunalului Suceava nr. 75/30.06.2015 s-a dispus intrarea în procedura de ,,Faliment” și s-a desemnat lichidator judiciar provizoriu consorțiul format din: MGA INSOLVENCY SPRL Suceava și MANAGEMENT REORGANIZARE LICHIDARE IAȘI SRL. În Planul de măsuri restante, pentru intervalul 2009 – 2015 nu a existat nicio măsură restantă privind integrarea europeană.
* Raportarea operativă a poluărilor accidentale prin SMS, e-mail şi ulterior în formatele de raportare stabilite, inclusiv raportarea de situaţii centralizatoare lunare/anuale privind apariţia unor situaţii de urgenţă generate de poluări accidentale ale apei, aerului sau solului, conf. *Ordinului MMP nr. 2579/2012 pentru aprobarea fluxului informaţional-decizional de avertizare-alarmare în cazul producerii unor situaţii de urgenţă generate de riscurile specifice MMAP*,şi dispoziţiilor ANPM. În 2016 în jud. Suceava nu au avut loc astfel de evenimente.

În Domeniul Relaţii Publice şi Comunicare, în anul 2016 s-au realizat următoarele activităţi:

- s-au încheiat 9 protocoale/parteneriate/acorduri de colaborare, dintre care 7 cu instituţii de învăţământ şi 2 cu ONG-uri;

- s-a asigurat informarea corectă a publicului prin mass-media, acţiunile în acest sens fiind prezentate sintetic în tabelul de mai jos, comparativ cu anul 2015:

|  |  |  |  |  |  |
| --- | --- | --- | --- | --- | --- |
| **Anul** | **Nr. comunicate de presă** | **Nr. informări pentru presă** | **Nr. interviuri** | **Nr. emisiuni** | **Nr. reportaje** |
| 2016 | 9 | 1 | 11 | 3 | 0 |
| 2015 | 8 | 1 | 13 | 4 | 0 |

- s-au monitorizat permanent apariţiile media pe teme de mediu; datele centralizate, după monitorizarea pentru anul 2016, sunt prezentate în cele ce urmează, comparativ cu anul 2015.

|  |  |  |
| --- | --- | --- |
| **Anul** | **Nr. total apariţii** | **Apreciere** |
| **Pozitiv** | **Negativ** | **Neutru** |
| 2016 | 331 | 29 | 3 | 299 |
| 2015 | 380 | 27 | 7 | 346 |

- s-au soluţionat în termenele legale cererile de informații publice formulate în baza legii nr. 544/2001 şi a HG nr. 878/2005; astfel, dintre cele 28 de solicitări de informații publice, 26 au fost rezolvate favorabil de instituția noastră, iar la două nu s-a putut răspunde deoarece instituția noastră nu deține informațiile solicitate;

- s-au soluţionat în termenele legale cele 42 petiții înregistrate; 27 au fost redirecționate altor instituții, 13 au fost rezolvate de instituția noastră și 2 au fost clasate;

- informarea publicului privind calitatea aerului, atât automat, prin panourile electronice din zona centrală a mun. Suceava şi din sediul APM, cât şi pe site-ul APM (buletine zilnice/informări lunare);

- reprezentanţi ai APM Suceava au organizat, în parteneriat cu instituții de învățământ și ONG-uri, activităţi educative în domeniul protecţiei mediului; de asemenea a desfășurat 5 campanii de informare/conștientizare privind protecția mediului cu ocazia: Zilei Mondiale a Zonelor Umede, Zilei Păsărilor Migratoare, Zilei Mondiale a Mediului, Zilei Ozonului și Let́ s Do It, Romania!.

APM Suceava a asigurat verificarea şi trimiterea la Administrația Fondului Mediului (AFM) a 175 dosare de decontare din cadrul „Programului privind instalarea sistemelor de încălzire care utilizează energie regenerabilă, inclusiv înlocuirea sau completarea sistemelor clasice de încălzire” (Prog.“Casa Verde”), sesiunea a II-a, iunie 2011. De asemenea a preluat, verificat și transmis la AFM, în perioada 10-24 octombrie 2016, dosarele de finanțare pentru Prog.”CASA VERDE CLASIC” 2016, unde suma alocată județului Suceava a fost de 2.523.890 lei, suficientă doar pentru 419 dosare; în data de 14.10.2016, la terminarea sumei alocate, în fața agenției erau peste 200 de persoane care solicitau depunerea dosarelor; pentru a evita un conflict, s-au preluat dosare până la terminarea sesiunii de depunere, 24 octombrie 2016, explicându-le solicitanților că vor fi trecuți pe lista de așteptare; la APM Suceava, s-au depus în total 735 cereri de finanțare, din care doar 419 se încadrează în fondurile alocate și 316 sunt înregistrate pe lista de așteptare.

În Domeniul Tehnologia Informaţiei, în anul 2016, s-au întreprins acţiuni specifice pentru utilizarea în bune condiţii a Sistemului Informaţional de Mediu (SIM), atât de personalul APM Suceava, cât şi de către utilizatorii externi. Sistemul Naţional Informaţional Integrat de Mediu face parte din obiectivele de investiţii prioritare în infrastructura de mediu. S-a realizat reînnoirea, parțială, a dotării cu echipamente IT (server, calculatoare, imprimante), achiziția unui scaner de mare viteză și s-a realizat upgrade-ul de bandă VPN.

Pagina web a fost actualizată permanent cu informaţii la zi, referitoare la: activitatea de reglementare (informaţii EIA şi SEA, planuri şi programe, decizii în procedurile de reglementare, informaţii privind surse de finanţare, proiecte în derulare, proiecte supuse evaluării impactului asupra mediului), monitorizarea mediului (rapoartele privind starea mediului lunare/anuale), buletinul zilnic informativ privind calitatea aerului, biodiversitate, gestionarea deşeurilor, comunicate şi ştiri, activitatea şcolilor şi ONG-urilor privind protecţia mediului, etc.

În Domeniul Buget, Finanţe, Administrativ

Situaţia alocărilor de la bugetul de stat a cheltuielilor aferente anului financiar 2016, respectiv la 31.12.2016, se prezintă astfel:

* mii lei -

|  |  |  |  |  |  |
| --- | --- | --- | --- | --- | --- |
| Nr. crt. | Indicator | Cod | Prevederi bugetare iniţiale(anuale) | Prevederibugetarerectificative (+) | Plati aferente angajamentelor legale la data de 31.12.2016 |
| 1 | Total Cheltuieli | 0 | 1947,75 | +120,97 | 2068,72 |
| 2 | Ch. Curente | 1 | 1947,75 | +283,83 | 2007,72 |
| 3 | Titlul I – Ch. de Personal | 10 | 1677,75 | -23,45 | 1654,30 |
| 4 | Titlul II - Bunuri și Servicii | 20 | 270,00 | +80,42 | 350,42 |
| 5 | Titlul X –Ch. de capital | 70 | 0 | +64,00 | 64,00 |

APM Suceava, a fundamentat şi solicitat un buget de venituri şi cheltuieli, pentru 2016, care a fost aprobat pentru titlul II – Bunuri si servicii - într-un procent de circa 52%. În aceste condiţii APM Suceava a făcut mari eforturi pentru încadrarea în prevederile bugetare aprobate, atât la Cheltuieli cu Bunurile şi Serviciile, cât şi la Cheltuieli cu Personalul.

S-au acordat conf. bugetului aprobat, în baza Ordinului MMP nr.2946/30.12.2011, sporuri la salarii pentru condiţii periculoase sau vătămatoare de muncă conf. Regulamentului de acordare a sporurilor pentru condiţii deosebite de muncă a personalului din cadrul ANPM, agenţiilor regionale şi judeţene de protecţia mediului, aprobat prin Ordinul MMP nr. 695/2010.

La titlul II Bunuri şi servicii - creditele bugetare alocate pentru cheltuielile materiale au fost utilizate pentru cheltuielile curente de întreţinere şi funcţionare ale instituţiei la limită, în vederea încadrării în prevederile bugetare impuse de către forul nostru superior.

La titlul VII – Active fixe, respectiv Mobilier, aparatură birotică şi alte active corporale s-au achiziţionat conf. Listei de investiţii aprobate cu nr. 75240/11865/2016, Dotări independente în valoare totală de 64 mii lei, achiziţii constând în: Staţie meteo portabilă, Prelevator portabil de poluanţi gazoşi din aer, Autosampler pentru spectometru de absorbţie atomică AAS 800, Scanner, Computer de birou şi Laptop.

La Cap. cheltuieli de capital APM Suceava, prin sumele prevăzute în Bugetul nr. 2173/27.12.2016, a avut prevăzute sume pentru achiziţia de bunuri și/sau lucrări. Propunerea noastră de achiziție de aparatură de laborator a fost aprobată de către forul tutelar, ANPM, prin achiziţia celor 3 aparate de laborator indispensabile activităţii de Monitorizare şi Laboratoare.

În cursul anului 2013, s-a obţinut certificat de acreditare pentru laboratorul de analize fizico-chimice, iar la evaluarea anuală efectuată în 2016, de către echipa RENAR Bucuresti, s-a constatat ca laboratorul APM Suceava îndeplinește condițiile de menținere a acreditării. Cheltuielile aferente s-au achitat integral, instituţia reprezentată prin laboratorul de analize, are prelungită valabilitatea certificatul de acreditare nr. LI 809/2013.

În bugetul alocat pentru anul 2016, s-au primit sume în vederea efectuării pregatirii profesionale a personalului, ANPM a organizat cursuri de instruire în trim. IV al anului 2016. Valoarea cheltuielilor cu pregătirea profesională fiind de 1990 lei, în mare parte cursurile au fost susţinute de către traineri, şefii de servicii si directorii din ANPM.

Lucrările şi serviciile pe care le prestează APM Suceava, conf. Ordinului Ministerului de Administratie Publică nr. 1108/2007 şi a Ordinului 410/2008, duc la încasarea de venituri din tarife şi taxe de mediu, care, conform O.U.G. nr. 71/2011, sunt virate la bugetul de stat.

În perioada 01.01.2016 – 31.12.2016, s-au încasat venituri în valoare de 709210 lei, sumă care s-a virat integral la bugetul de stat.

În Domeniul Resurse Umane:

În februarie 2016, APM Suceava a organizat concurs de recrutare pentru ocuparea funcției publice de execuţie vacante- consilier superior, din cadrul Serv.“Avize, Acorduri, Autorizații”.

În sem. I 2016, APM Suceava a organizat examen de promovare în gradul profesional imediat superior, pentru 2 funcţii publice de execuţie de consilier, grad profesional superior*,* în cadrul Serv.„Avize, Acorduri, Autorizații” și în cadrul serviciului „Monitorizare și Laboratoare”.

În sem. II 2016, APM Suceava a organizat examen de promovare în gradul profesional imediat superior, pentru funcția publică de execuţie de consilier, grad profesional principal*,* în cadrul Serv. „Avize, Acorduri, Autorizații” .

La data de 31.12.2016 situaţia posturilor vacante şi temporar vacante se prezenta astfel: 1 post vacant de consilier, clasa I, gradul profesional asistent la Serv.“Monitorizare și Laboratoare” – post vacantat la data de 28.11.2016 și 1 post temporar vacant: – consilier superior în cadrul Serv. “Calitatea Factorilor de Mediu” - raport de serviciu suspendat, începând cu data de 26.09.2016, pentru concediu creşterea copilului în vârstă de până la 2 ani – postul nu este ocupat temporar.

În perioada analizată s-a urmărit respectarea şi transmiterea în termenele stabilite a tuturor raportărilor şi solicitărilor primite de la instituţii/autorităţi publice locale, ANPM şi ANF.P.

În iunie 2016 s-a întocmit şi transmis către ANPM prin adresa nr.5694/10.06.2016 *Planul de ocupare a funcţiilor publice pentru anul 2017*, elaborat conform Ordinului ANFP nr.7660/2006.

Consilierul etic a întocmit şi transmis către ANFP - raportările pe anul 2016 privind respectarea normelor de conduită de către funcționarii publici din cadrul APM Suceava, precum și – rapoartele privind situația implementării procedurilor disciplinare.

Instruirea profesională a personalului

 În anul 2016 au fost alocate fonduri pentru formarea profesională a personalului APM Suceava, în sumă totală de 1990 lei. Funcţionarii publici care își desfășoară activitatea în cadrul APM au participat la formele de instruire organizate de ANPM - APM Suceava alocând fonduri doar pentru cazarea/transportul personalului instruit sau la formele de instruire la care instituţia organizatoare a suportat costurile aferente. Astfel, au fost instruite 27 de persoane: 5 persoane de conducere (unii dintre ei participând la mai multe sesiuni de instruire pe diferite domenii) și 8 de execuție. Au participat la diverse forme de instruire în domeniul protecției mediului: elaborarea inventarelor locale de emisii de poluanți atmosferici, armonizarea legislației în deșeuri și ambalaje, planuri de calitate și de menținere a calității aerului, calitatea aerului, avize acorduri autorizații, chimicale, deșeuri, achiziții publice, IT. Un singur funcționar public de conducere a participat la programul de perfecționare “Managementul contabilității instituțiilor publice și control financiar preventiv”.

 S-au întocmit şi transmis către ANPM, în primele 10 zile ale lunii următoare sfârşitului de trimestru, formatele standard de raportare privind formarea profesională a personalului, pe toate cele 4 trimestre ale anului 2016, conf. machetei din Ordinul ANFP nr.1952/2010.

**Probleme întâmpinate:**

 Alocarea de fonduri pentru formarea profesională a personalului având în vedere faptul că pregătirea profesională continuă este o cerinţă a statutului funcţionarilor publici; în cazul personalului din Laborator instruirea fiind şi o cerinţă a standardului de referinţă pentru laboratoarele acreditate, SR EN ISO 17025/2005.

**Director Executiv,**

**Vasile OŞEAN**